









                   27/07/2009
Προς τους

Ο.Τ.Α. της χώρας

Κύριε/Κυρία Δήμαρχε,


Σας προσκαλούμε να παρακολουθήσετε τις εργασίες της 4ης Πανελλήνιας Συνδιάσκεψης Αιρετών Γυναικών, με θέμα:

«Αντιμετωπίζουμε την Κρίση – Στηρίζουμε τη Γυναίκα»
που διοργανώνει η Κεντρική Ένωση Δήμων και Κοινοτήτων Ελλάδας και η Ένωση Νομαρχιακών Αυτοδιοικήσεων Ελλάδας στις 25-26 Σεπτεμβρίου 2009 στην Κέρκυρα (Δημοτικό Θέατρο, Μαντζάρου & Γεωργίου Θεοτόκη) και παρακαλούμε να ενημερώσετε εγκαίρως τις αιρετές γυναίκες-μέλη του Δημοτικού σας Συμβουλίου.


Η Συνδιάσκεψη απευθύνεται σε όλες τις αιρετές και των δύο βαθμών Αυτοδιοίκησης και στοχεύει στην ανταλλαγή απόψεων σε θέματα όπως: οι εργασιακές σχέσεις, τα ασφαλιστικά και συνταξιοδοτικά δικαιώματα της γυναίκας και ο επαναπροσδιορισμός της στο περιβάλλον της παγκόσμιας οικονομικής κρίσης. Θα διερευνηθεί ο ρόλος της γυναίκας, ως καταναλωτής και οι δυνατότητες παρέμβασής της στην προστασία του περιβάλλοντος, καθώς και η ενεργή παρουσία της στις προσεχείς ευρωεκλογές.


Οι εργασίες της Συνδιάσκεψης θα ξεκινήσουν το πρωΐ της Παρασκευής 25 Σεπτεμβρίου και θα ολοκληρωθούν νωρίς το απόγευμα του Σαββάτου.


Θα ήταν ιδιαίτερη τιμή για μας, να λάβετε μέρος και να παρακολουθήσετε τις εργασίες της Συνδιάσκεψης.


Επισυνάπτεται σχέδιο προγράμματος και λίστα ξενοδοχείων για την έγκαιρη κράτηση του δωματίου σας. Για περισσότερες πληροφορίες μπορείτε να επικοινωνείτε με την κα Βάλια Αθανασοπούλου, τηλ.: 213 214 75 46.

                                                                               Η Αναπλ/τρια Γενική Διευθύντρια 
                                          της ΚΕΔΚΕ

                                                                                          Δέσποινα Λουκάκη
